
RAZLOG DONOŠENJA 
	Na temelju članka 53. stavka 3. Zakona o zaštiti okoliša (“Narodne novine”, broj: 80/13., 153/13., 78/15., 12/18. i 118/18.) program zaštite okoliša donose predstavnička tijela županije, Grada Zagreba i velikih gradova, uz prethodnu suglasnost Ministarstva zaštite okoliša i zelene tranzicije koju ono daje temeljem prethodno pribavljenih mišljenja ministarstava i drugih državnih tijela o pojedinim pitanjima koja podliježu njihovoj nadležnosti.
Program osobito sadrži uvjete i mjere zaštite okoliša, prioritetne mjere zaštite okoliša po sastavnicama okoliša i pojedinim prostornim cjelinama područja za koji se Program donosi, subjekte koji su dužni provoditi mjere utvrđene Programom i ovlaštenja u svezi s provedbom utvrđenih mjera zaštite okoliša, praćenje stanja okoliša i ocjenu potrebe uspostave mreže za dodatno praćenje stanja okoliša u području za koji se Program donosi, način provedbe interventnih mjera u iznenadnim slučajevima onečišćivanja okoliša u području za koji se Program donosi, rokove za poduzimanje pojedinih utvrđenih mjera te izvore financiranja za provedbu utvrđenih mjera i procjenu potrebnih sredstava.
Svrha Programa je pobliže razraditi mjere iz Nacionalnog plana zaštite okoliša Republike Hrvatske u skladu s regionalnim, odnosno lokalnim posebnostima i obilježjima područja za koje se program zaštite okoliša donosi. Program se izrađuje i donosi na temelju analize učinkovitosti primijenjenih mjera i stanja u okolišu.
Program ima za cilj detaljnije razraditi mjere utvrđene Nacionalnim planom zaštite okoliša Republike Hrvatske, uz njihovu prilagodbu regionalnim i lokalnim posebnostima te obilježjima područja na koje se odnosi. 

Sastav radne skupine/nadležnog tijela koje je izradilo nacrt propisa, općeg akta ili drugog dokumenta: Virovitičko-podravska županija, Upravni odjel za graditeljstvo, zaštitu okoliša i imovinsko-pravne poslove


Pozivamo predstavnike zainteresirane javnosti da najkasnije do 02. studenoga 2026. godine dostave svoje komentare na Nacrt Programa zaštite okoliša Virovitičko-podravske županije za razdoblje od 2026. do 2029. godine putem OBRASCA za savjetovanja na e-mail: ljuban.garaca@vpz.hr.
Po završetku savjetovanja, svi pristigli komentari bit će javno dostupni na internetskoj stranici Virovitičko-podravske županije te priloženi uz prijedlog akta o kojem će raspravljati Županijska skupština Virovitičko-podravske županije. 
Ukoliko ne želite da Vaš komentar bude javno objavljen, molimo Vas da to jasno istaknete pri dostavi obrasca.
Zahvaljujemo na doprinosu u izradi što kvalitetnijeg Programa zaštite okoliša Virovitičko-podravske županije za razdoblje od 2026. do 2029. godine.


